Eva Dahlgren
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Eva Dahlgren er en svensk sanger, gitarist, komponist og forfatter. Hun har siden begynnelsen av 1980-årene vært et sentralt navn i svensk popmusikk med reflekterte tekster og særpreget, melodiøs visestil. Dahlgren sto fram som lesbisk da hun i 1996 inngikk partnerskap med kunstneren Efva Attling.
Hun er oppvokst i Lund, Vendelsö og Nynäshamn. Av album kan nevnes debuten Finns det nån som bryr sej om (1978), Ung och stolt (1987), Fria världen 1989 (1989), En blekt blondins hjärta (1991) og to som havnet på Topp 30 i Norge: Jag vill se min älskade komma från det vilda (1995; i samarbeid med komponisten Anders Hillborg) og Lai lai (1999).Sammen med to andre kvinner utgjorde hun poprockbandet Buddaboys, som ga ut Lost People's Area i 2003. Dahlgren skrev i 2001-2007 fem bøker, hvorav de tre første var barnebøker. I 2016 ga hun ut sitt første album på ti år: Jag sjunger ljuset. Les mer i Store norske leksikon popmusikk Musikk i Sverige Eksterne lenker Eva Dahlgren